
Na osnovu člana 33. i 67. stav 4. Zakona o državnoj službi u Federaciji Bosne i Hercegovine (Službene novine F BiH 29/03, 23/04, 39/04, 54/04), Pravilnika o ocjenjivanju rada državnih službenika u organima državne službe u Federaciji BiH (Službene novine F BiH 7/05) a u vezi člana  33., 51. i 80.stav 2. Zakona o sudovima u Federaciji BiH (Službene novine F BiH 38/05), predsjednik suda donosi





P R A V I L N I K



o ocjenjivanju rada državnih službenika u 



            Općinskom sudu u Travniku
I OPĆE ODREDBE






Član 1.

Ovim Pravilnikom utvrđuju se pravila, način i kriteriji ocjenjivanja rada državnih službenika u Općinskom sudu u Travniku





Član 2.

Ocjenjivanje rada državnih službenika vrši se u cilju kvalitetnog i profesionalnog obavljanja poslova i radnih zadataka, a radi postizanja veće efikasnosti u radu u odnosu na postavljene standarde.

II    NAČIN OCJENJIVANJA RADA 






Član 3.

Rad državnih službenika ocjenjuje se najmanje svakih 12 mjeseci.

Ocjena rada donosi se najkasnije do kraja februara tekuće godine, za proteklu godinu.

Rad državnog službenika može se ocjenjivati i periodično (svakih tri odnosno šest meseci) u toku godine, o čemu odluku donosi predsjednik suda.

Ukoliko se rad državnog službenika ocjenjuje periodično, prilikom donošenja godišnje ocjene vodit će se računa o periodičnim ocjenama.






Član 4.

Ne ocjenjuju se državni službenici koji su u kalendarskoj godini radili manje od 6 (šest) mjeseci, bez obzira na razloge.






Član 5. 

Rad sekretara/tajnika  suda kao rukovodećeg državnog službenika ocjenjuje predsjednik suda.

Rad državnih službenika u organizacionim jedinicama i odjelima suda ocjenjuje sekretar suda, na prijedlog šefa organizacione jedinice. Rad šefa organizacione jedinice/odjela i državnih službenika koji nemaju šefa  organizacione jedinice, ocjenjuje sekretar suda neposredno.

Rad sudskih pripravnika ocjenjuje predsjednik suda, na prijedlog sudija kod kojih su obavljali predviđenu praksu i sekretara suda.

Rad  sudskih  stručnih saradnika/suradnika  iz člana 43. Zakona o sudovima u Federaciji BiH ocjenjuje predsjednik suda, na prijedlog sudije-predsjednika odjeljenja u kome je stručni saradnik/suradnik radio u periodu koji se ocjenjuje.Sudski stručni saradnici će biti ocjenjeni po ovom Pravilniku za 2005. godinu, a od 01.01.2006. godine isti će bit ocjenjivani po posebnim propisima u skladu sa Pravilnikom sudskog i tužilačkog vijeća BiH koji će vršiti i njhovo imenovanje i reizbor postojećih.





Član 6. 

Ocjenjivanje rada vrši se na obrascima za ocjenjivanje i po Uputstvu iz Pravilnika o ocjenjivanju rada državnih službenika u organima državne službe u Federaciji BiH, a koji su sastavni dio i ovog Pravilnika.






Član 7.

Ocjena rada zasniva se na rezultatima postignutim u realiziranju poslova predviđenih opisom radnog mjesta i ciljevima koje za dati vremenski period utvrdi neposredno nadređeni službenik, sudija,  sudija-predsjednik odjeljenja, sekretar suda ili predsjednik suda (ciljevi izvedbe).





Član 8.

Ciljevi izvedbe su mjere i aktivnosti koje se definišu neposredno na osnovu dužnosti i odgovornosti radnog mjesta državnog službenika a prema planu i programu rada koji se utvrđuje za dati vremenski period i to na takav način da se izvedba može objektivno ocijeniti.

Za svaku konkretnu dužnost i odgovornost u okviru radnog mjesta utvrđuje se jedan ili više konkretnih ciljeva izvedbe.






Član 9.

Na kraju perioda ocjenjivanja za svaku konkretnu dužnost i odgovornost utvrđuje se da li je cilj izvedbe ispunjen ili nije ispunjen, a pri tome vodeći računa o kvalitetu urađenog posla, samostalnosti i odgovornosti i rokovima u kojima je planirano njihovo ispunjenje.

III OCJENA RADA DRŽAVNOG SLUŽBENIKA

Član 10.

Ocjene kojima se ocjenjuje rad državnih službenika su:
1. ne zadoljava

2. zadovoljava

3. uspješan

4. naročito uspješan

Član 11.

Ocjena predstavlja matematičko vrijednovanje rada državnog službenika izraženo u procentima i dobije se određivanjem koliko ciljeva izvedbe je u potpunosti postignuto i izražavanjem istog u procentima u odnosu na ukupan broj ciljeva.






Član 12.

Ocjene rada državnih službenika iz člana 10. ovog Pravilnika izražavaju se u procentima na sljedeći način:

1. za ocjenu «ne zadovoljava».........ispunjeno do 65% radnih ciljeva

2. za ocjenu «zadovoljava»..............ispunjeno od 66% do 77% radnih ciljeva

3. za ocjenu «uspješan»....................ispunjeno od 78% do 89% radnih ciljeva

4. za ocjenu «izuzetno uspješan»......ispunjeno više od 90% radnih ciljeva

Član 13. 

Ukoliko je godišnja ocjena rada državnog službenika negativna, isti  u cilju poboljšanja stručnog znanja prolazi kroz dodatni program stručnog osposobljavanja koji u dogovoru sa njim odredi neposredni rukovodilac, sudija-predsjednik odjeljenja, sekretar ili predsjednik suda.

IV KOREKTIVNE MJERE






Član 14.
Prije ocjenjivanja neposredno nadređeni službenik, sudija, sudija-predsjednik odjeljenja, sekretar suda obavlja razgovor sa službenikom koga ocjenjuje i kome saopštava prijedlog ocjene, i ukazuje na nedostatke u radu i načinu na koji bi se otklonili, a sve u cilju poboljšanja i podizanja kvaliteta rada.

Predsjednik suda koji ocjenjuje rad sekretara suda neposredno, obavlja ovaj razgovor prilikom ocjenjivanja rada.






Član 15.

Za utvrđene nedostatke u radu svakog pojedinog državnog službenika odredit će se odgovarajuće korektivne mjere u cilju njihovog otklanjanja putem obuke, seminara i drugih oblika stručnog obrazovanja i usavršavanja.

V RJEŠENJE O OCJENI RADA






Član 16.

O konačnoj ocjeni rada predsjednik suda donosi rješenje.

Protiv rješenja iz stava 1. ovog člana državni službenik može izjaviti žalbu Odboru državne službe za žalbe Federacije BiH u roku od 15 dana od dana prijema rješenja.






Član 17. 

Ukoliko su dvije uzastopne ocjene rada negativne, predsjednik suda, po prethodno pribavljenom mišljenju Agencije za državnu službu u F BiH, razrješava dužnosti državnog službenika.Državni službenik može izjaviti žalbu na ovo rješenje Odboru za žalbe kako je to predviđeno članom 33. Zakona o državnoj službi u Federaciji BiH.






Član 18.

Svi državni službenici imaju nesmetan pristup ocjenama svog rada koje se nalaze u njihovom personalnom dosijeu.

Član 19. 

Odredbe ovog Pravilnika primjenjuju se na sve državne službenike u ovom Sudu,  uključujući i službenike iz člana 67. stav 4. Zakona o državnoj službi u F BiH.






Član 20. 

Primjerak Pravilnika o ocjenjivanju državnih službenika u Općinskom sudu u Travniku dostavit će se sindikalnim organizacijama, Agenciji za državnu službu – Odjeljenje Agencije za Zeničko dobojski kanton kanton sa sjedištem u Zenici





Član 21. 

Ovaj Pravilnik stupa na snagu danom potpisivanja od strane predsjednika suda.

Broj: 051-0-Su-07-000 947




PREDSJEDNIK SUDA

Travnik, 19.12.2007.godine














                           Goran Dujić


